[{"text_idx": "#000001", "text": "Gornest yn erbyn Harlequins yn gip-olwg or rygbi cyffrous ni eisiau chwarae - Lawrence"}, {"text_idx": "#000003", "text": "Roedd gornest agoriadol yr Haf yn flas o\u2019r rygbi cyffrous a chyflym mae Caerdydd eisiau ei chwarae, yn o\u0302l Alun Lawrence."}, {"text_idx": "#000004", "text": "Croesodd y cyn seren dan-20 Cymru ddwywaith wrth i Gaerdydd a Harlequins fynd ben-ben a\u0302\u2019i gilydd yn Llundain."}, {"text_idx": "#000005", "text": "Ac er mai colli oedd eu hanes yn erbyn pencampwyr Lloegr, roedd gan Lawrence digon o resymau i fod yn bositif wrth i gychwyn Pencampwriaeth Rygbi Unedig agosau."}, {"text_idx": "#000006", "text": "\u201cO\u2019n i\u2019n joio\u2019r hanner cyntaf yn enwedig ond yn yr ail hanner roedd y Quins wedi cychwyn yn gryf,\u201d meddai\u2019r blaenwr."}, {"text_idx": "#000007", "text": "\u201cOedden nhw\u2019n gyflym ac yn chwarae gyda lot o sgiliau neis."}, {"text_idx": "#000008", "text": "\u201cOnd o\u2019n rhan ni, fel chwaraewyr a carfan, ni moen bod yn well yn dod mas ar gyfer yr ail hanner."}, {"text_idx": "#000009", "text": "\u201cNi\u2019n gyfforddus gyda\u2019n ffitrwydd a ni moen chwarae\u2019n gyflym fel y wnaeth Quins, felly ni angen gwneud yr un pethau a\u2019r hanner cyntaf."}, {"text_idx": "#000010", "text": "\u201cO\u2019n ni\u2019n chwarae ein tempo ni ac yn dangos ein sgiliau ni, ac yn dangos mewn ge\u0302m beth ni wedi bod yn gweithio arno yn ymarfer dros yr Haf."}, {"text_idx": "#000013", "text": "Ond, gyda llai na thair wythnos tan mae\u2019r tymor cystadleuol yn cychwyn ym Mharc yr Arfau, mae\u2019r wythwr yn mynnu mai cymryd y tymor o wythnos i wythnos bydd ei di\u0302m."}, {"text_idx": "#000015", "text": "\u201cOnd ni am gymryd y tymor o ge\u0302m i ge\u0302m, un ar y tro, a cheisio bod yn well na\u2019r ge\u0302m cynt."}, {"text_idx": "#000017", "text": "Three Cardiff played named in Wales squad\nThe game served a good purpose for us \u2013 Sherratt\nEveryone is ready for a run now \u2013 Sherratt"}]